Sich froͤit maniger gegen der wunneklichen zit
Sich froͤit maniger gegen der wunneklichen zit·
ich enweis wes ich mih froͤwen sol·
die wile mir der kvmber so zeherzen lit·
den ich von der minneklichen dol·
nv en troͤstent mih die lieben tage·
noh swc ich von den blv̊men sage·
vnd enhilfet mich der vogel sang
mir en si dú kurze naht zelang·

Mir ist selten herzeliebes iht beschehen·
da von bin ich selten rehte vro·
ich han gůter wibe vil gesehen·
von den allen schiet ich eine so·
dc ich betwungen wande sin·
nv ist truren in dem herzen min·
doh troͤstet eines mir den mv̊t·
wil si so geschiht mir alles gv̊t·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse